یونانیستانین پایتاختی آتن-ده شهر مرکزین‌دکی بانک شعبه‌سی‌نین قارشی‌سینا قویولان بومبانین پاتلاماسی نتیجه‌سینده بانک و اطراف بینا‌لارا ضرر دی‌دی.
بیر اینترنت سایتینا زنگ ائدن نامعلوم شخص سانتاروزا جاده سینده یئرلشن یوروبانک-ین قارشی‌سینا پاتلاییجی قویولدوغو باره‌ده معلومات وئردیکدن سونرا گوونلیک گوجلری بانکین یئرلشدیگی بینانین اطرافین‌داکی کوچه‌لری ترافیکه باغلاناراق اطرافین گوونلیگینی تامین ائتدیلر.
آنجاق بانکین گیریشینه مکتب چانتاسی‌نین ایچری‌سینده قویولان بومبانین پاتلاماسی نتیجه‌سینده بانکین اؤن حیسه‌سینه و اطراف‌داکی بینا‌لارا ضرر دی‌دی.
بو ساعاتا ده ک هوجوما گؤره مسئولیتی اوزرینه گؤتورن اولمادی. حادثه یئرینده گئنیش گوونلیک تدبیرلری گؤرن پولیس آراشدیرما‌لارا داوام ائدیر.
